На основу члана 11. и 14. Одлуке о оснивању Туристичке организације општине Топола (Службени гласник СО Топола бр.1/2000), у складу са члановима 39. и 41. Закона о туризму („Службени гласник РС“, број 17/2019) као и Статута Туристичке организације „Опленац“ Топола од 05.07.2019, доноси се

**ПРОГРАМ РАДА и ПЛАН ПРОМОТИВНИХ АКТИВНОСТИ**

**ТУРИСТИЧКЕ ОРГАНИЗАЦИЈЕ „ОПЛЕНАЦ“ – ТОПОЛА**

**за 2022. годину**

Програм рада и План промотивних активности Туристичке организације „Опленац“ Топола за 2022. годину рађени су у складу са планираним опредељењем средствима за рад за 2022. годину.

Због пандемије вируса КОВИД-а 19 која је обележила 2020. као и 2021. годину и свима нама успорила и умногоме уназадила рад, све активности које смо планирали за 2022. годину немогу логички да се вежу за рад и активности из 2021. године.

Из обавезе која нам је прописана – израда програмског буџета - редовна активност дефинисана је пројектима и активностима. Основни критеријум пословања јесте учинак који ћемо мерити ефективношћу и упоредним ефектима датих индикатора, уз услов да се активности и пословање, уз оптимални утрошак, не спроводе на уштрб квалитета услуге.

У складу са чланом 39. и 41. Закона о туризму („Службени гласник РС“, број 17/2019), Туристичка организација аутономне покрајине, Туристичка организација локалне самоуправе, односно правно лице којем је јединица локалне самоуправе поверила обављање послова из области туризма, је дужна да годишњи програм рада и план промотивних активности, пре њиховог усвајања, достави ТОС-у ради прибављања претходне сагласности у делу плана промотивних активности.

Сходно изнетом, а ради поштовања законом прописане процедуре, као и јединственог деловања на туристичком тржишту, Туристичка организација „Опленац“ Тополa, планира следеће активности:

**ПЛАНИРАНЕ АКТИВНОСТИ НА ТРЖИШТИМА У 2022. ГОДИНИ**

Основне активности Туристичке организације „Опленац“ Топола у 2022. години су наставак промотивних активности на тржишту Србије:

1.- ПЛАНИРАНИ САЈМОВИ У 2022. ГОДИНИ

Топола ће се појавити и на Сајму туризма у Бјељини и Бања Луци самостално, јер смо већ били учесници сајма и сматрамо да наше појављивање и промоција коју смо том приликом имали даје ефекте.

Приликом планирања појављивања на сајмовима у земљи Туристичка организација „Опленац“ Топола ће се представити самостално на Међународном сајаму туризма у Београду, Сајаму туризма и активног одмора у Нишу, Сајам туризма и сеоског туризма у Крагујевцу, као и на Сајму туризма у Новом Саду.

**2. ИЗДАВАЧКА ДЕЛАТНОСТ**

Штампани промотивни материјал ТО „Опленац“ Топола обухвата: монографије публикације, каталоге, промотивне флајере, позивнице, визит карте и сл.

Туристичка организација „Опленац“ Топола располаже са две веома квалитетне монографије,, Топола – место где историја живи,, и монографија ,,Опленачка берба,, а за 2022. ће радити репринт издања постојећих публикација о Тополи које смо поред издања на ћирилици и латиници, радили на 6 светских језика: енглески, француски, руски, немачки, италијански, кинески.

Такође, штампаћемои потуно редизајниран промо материјал о смештајним капацитетима општине Топола.

Промотивне брошуре ТОС-а за које ТО „Опленац“ Топола редовно ажурира податке су: *Билтен туристичка понуда за летњу сезону*– српски, *Билтен туристичка понуда за зимску сезону* – српски, *Календар догађаја*- српски и енглески, *52 викенда у Србији* - српски, енглески, мађарски, бугарски, словеначки, руски, немачки, *52 укуса* - српски, *Каталог сеоских туристичких домаћинстава, Србија путеви вина*- српски и енглески.

Дистрибуција промотивног штампаног материјала одвија се :

* преко инфо центра у Визиторском центру, на сајмовима и манифестацијама, директним слањем материјала на адресе у земљи и иностранству, заинтересованим појединцима и организацијама;

- приликом званичних посета функционера Општине Топола.

Сви наши ресторани и хотел на Опленцу, располагаће промотивним материјалом којим их снабдева Туристичка организација «Опленац» Топола, као и сва регистрована сеоска туристичка домаћинства на територији општине.

Промотивни материјал се припрема и у дигиталном облику, прилагођеном за интернет странице ТО „Опленац“Топола и за даљу промоцију и дистрибуцију на друштвеним мрежама.У складу са новим облицима комуникације и формираним налогом на инстаграм наставиће се креирање нових садржаја.

**3. ИНФО ЦЕНТАР И СУВЕНИРНИЦА У ВИЗИТОРСКОМ ЦЕНТРУ У ТОПОЛИ**

Основна функција инфо центра јесте први сусрет туриста са дестинацијом. Поред богате понуде промо материјала, инфо центар у Тополи обогаћен је сувенирским програмом.

Планира се интензивирање сарадње са удружењима који се баве старим и ретким занатима, као и онима који имају сертификат Хендмејд.

Квалитет и разноврсност асортимана такође ће бити допуњени комбинацијама оваквих традиционалних производа и савремених тзв. gift програма(луксузна паковања вина, ракије, производа традиционалних заната, ајвара, џемова и сл.),обзиром да на нашој територији постоји велики број винарија, као и произвођача домаћих производа.

Новитет у понуди сувенира јесте поставка *on line shopa*на интернет страници Туристичке организације „ Опленац „ Топола, ради бољег пласмана сувенира.

**4. СТУДИЈСКЕ ПОСЕТЕ ОРГАНИЗАТОРА ПУТОВАЊА И НОВИНАРА**

Домаћи новинари

О развоју туристичке понуде Тополе и о унапређењу квалитета те понуде Туристичка организација,, Опленац,, Топола ће информисати домаћу јавност и кроз организовање студијских посета за представнике домаћих медија.

* Путовање за новинаре са тематским освртом на културно-историјско наслеђе
* Студијско путовање за медије у оквиру промоције Опленачке бербе
* Студијско путовање за домаће новинаре везано за постојећу понуду дестинације као и винског пута Шумадије.
* Организација фото излета за стварање нових фотографија и кратких видео материјала, а све то је и неопходно за редизајнирање сајта са посебним освртом на стварање јединствене базе података која ће садржати све неопходне информације о дестинацији , као и базу фотографија и видео записа.

**5. ОГЛАШАВАЊЕ**

Дигитално оглашавање

1. Оглашавање на друштвеним мрежама („Facebook“, „Instagram“).

Редовно креирање, ажурирање и дистрибуција нових садржаја (текстуалних и видео)на профилима Туристичке организације ,, Опленац,, Топола.

1. Оглашавање у штампаним и електронским медијима

* Оглашавање у дневним листовима;
* ТВ оглашавање кроз промотивне кампање у оквиру промоције Опленачке бербе ( РТС, ТВ ПРВА, ТВ ПИНК, ТВ ХЕПИ...)
* Радио оглашавање( Радио Београд, Радио ИФМ, локалне радио станице...)
* Оглашавање кроз специјализоване емисије на локалним телевизијским станицама. ( ТВ Јасеница, ТВ Сунце , ТВ Глас Западне Србије, ТВ Мелос)

Редовно извештавање јавности и медија о спроведеним активностима, одржавање конференција за новинаре, пружање потребних информација писаним медијима, сарадња са електронским медијима, студијска путовања за новинаре.

**3.**Ребрендирање сајта Туристичке организације Опленац Тополаи друштвених мрежа

* Имајући у виду да се туристичка тражња мења и да потенцијални туристи реализације својих путовања као и потрагу за новим туристичким дестинацијама и туристичким производима, проналазе све више електронским путем, односно путем веб сајтова и друштвених мрежа, биће реализовано ребрендирање постојећег веб сајта ТО Топола;
* Отварање инстаграм налога, као потреба да се додатно промовишу туристички потенцијали и туристички производи као и иновације у смислу нових смештајних капацитета и уопштено иновација у туристичкој понуди;
* Повећање промоције на друштвеној мрежи ***facebook*** *,* повећањем видљивости на интернету као и повећањем броја чланова саме странице атрактивним садржајима, промоцијама и слично;
* Ребрендирање веб сајта ТО Топола односиће се првенствено на нову атрактивнију поставку самог сајта која ће бити прегледнија за посетиоца са основним и важним информацијама , али и допуњена новим садржајима;
* Сајт ће бити унапређен новим фотографијама, привлачним текстовима а посебан акценат ће бити на предлозима туристичких тура како једнодневних, тако и вишедневних, обзиром да ТО Топола располаже са неколико лиценцираних водича; Предлози тура ће, осим досадашњих усмерених ка културно-историјским садржајима, бити проширене на предлоге са обиласцима сеоских домаћинстава, винском туризму и сл.;
* Имајући у виду повећање броја смештајних капацитета у сеоском туризму, побољшање и проширење угоститељске понуде, акценат ће бити такође на додатној и детаљнијој промоцији како смештајних , тако и угоститељских капацитета;
* Вински туризам који је до сада био недевољно промовисан, а један је од нових видова туризма и нови покретач развоја туризма наше општине, опширније и детаљније ће бити презентован на нашем сајту са детаљнијим информацијама о самим винаријама и винском туризму;
* Замишљено је да нови концепт заинтересује посетиоца сајта да истражи детаљније понуду а да му она истовремено пружи све релевантне информације које су му неопходне;
* Брендирање подразумева и редовно креирање, ажурирање и дистрибуцију нових садржаја (текстуалних и видео)
* Страница на српском језику- ћирилица и латиница
* Сајт на енглеском језику
* Промоције, као и манифестације ће посебно и ажурно бити презентоване на самом сајту

**4**. Посебни догађаји и промоције у Србији

* Организација и реализација промотивне кампање „Види Србију“ у градовима у организацији Туристичке организације Србије
* Туристички форум 2022.године
* Туристичка организација ,,Опленац,, Топола ће пропратити конкурс Туристички цвет 2022.
* Учешће на фестивалу манифестација у периоду мај-јуниу Беграду

**6.- КООРДИНАЦИЈА АКТИВНОСТИ ЛОКАЛНИХ ТУРИСТИЧКИХ ОРГАНИЗАЦИЈА И СПРОВОЂЕЊЕ ЗАЈЕДНИЧКИХ АКТИВНОСТИ СА СУБЈЕКАТИМА ЈАВНОГ И ПРИВАТНОГ СЕКТОРА**

* Координација активности локалних туристичких организација:

Туристичка организација ,,Опленац,, Топола у сарадњи са ТОС-ом ангажована је на:

* Координацији приликом организације наступа на сајмовима туризма у земљи и иностранству;
* Организацији промотивних догађаја у земљи и иностранству;
* Организацији Туристичког форума и других едукативних радионица;
* Обилазку туристичких дестинација у Србији;
* Прекограничној сарадњи, институционалној подршки у аплицирању за пројекте;
* Сарадњи приликом израде нових брошура ТОС-а.
* ТО ,,Опленац,, Топола, у континуитету пружа подршку у прихвату иностраних и домаћих тур оператора који преко ТОС-а, долазе на нашу дестинацију , и заједно са њима креира понуду
* Са Светским удружењем туристичких водича (WFTGA) , активно учествујемо у припреми Конвенције Светског удружења туристичких водича у Новом Саду 2022.
* Сарадња са Удружењем туристичких водича Србије

**Наставак на започетим и учешће у реализацији нових пројеката**

1.- Уређење простора око Визиторског центра Топола - израда пројектно техничке документације- Извођачки пројекат уређења Трга на простору језгра Старе Топле.

2**.** Сарадња са Регионалном агенцијом за развој Шумадије и Поморавља- укључени смо у реализацију пројекта 5 Сенсис - Чланови мреже размењују информације публикације и примере добре праксе са сензорним туристичким производима и услуга

3. Пројекти ка Министарству трговине, туризма и телекомуникација РС(могућност више написаних и одобрених пројеката кроз активно учешће осталих интиректних корисника буџета, као и саму Општину Топола)

4. Израда Програма развоја туризма општине Топола са акционим планом 2022-2025. године.

5. Учествовање Туристичке организације ,,Опленац,, Топола у изради Плана развоја општине Топола за период 2021-2030, а по Закону о планском систему ( за област туризма - развој интегрисаног туристичког производа, развој туристичке инфраструктуре, брендирање Опленачког виногорја, локалних производа уз развој етикета и сертификацију традиционалних заната, формирање градског трга у старом језгру Тополе) –мониторинг свеукупног плана.

**Праћење туристичког промета и истраживање тржишта**

**Мониторинг броја гостију** и наставак активности анкетирања туриста који посећују Тополу. Помоћу добијених података, бићемо у могућности да добијемо прецизније податке о посетиоцима града, њиховим запажањима, навикама и жељама те у складу са њима да креирамо маркетиншку кампању и представљање дестинације на туристичком тржишту, као и да дефинишемо и заједнички отклањамо, недостатке које туристи уочавају.

У оквирима сегмента сарадње на **локалном нивоу**, а у делокругу рада Туристичке организације, акценат стављамо на сарадњу са установама општине Топола, индивидуалним произвођачима вина и ракија са територије наше општине, Удружењем жена „Опленац“, Удружењем винара Шумадије, регистрованим дестилеријама као и свим чиниоцима туристичке привреде пре свега угоститељима и регистрованим пружаоцима услуга смештаја – предузетници и регистрована сеоска туристичка домаћинства.

**Манифестациони туризам**

Реализација овог пројектног задатка пре свега подразумева спровођење **59**.**Опленачке бербе и Сабора изворног народног стваралаштва** у стандардном термину, други викенд октобра, од 07. до 09. октобра 2022. године.

Настављамо организацију и ребрендирамо манифестацију**Ђурђевданских дана** заједно са Удружењем жена ,,Опленац,, али и свим осталим чиниоцима туристичке привреде Тополе. Обзиром да смо вратили манифестацију у календар приредби Србије који ажурира Туристичка организација Србије, створићемо услове за масовније учешће излагачаали ћемо место догађаја преместити код Визиторског центра.

Наставићемо учешће у организацији регионалне манифестације „**Отворена дворишта Шумадије 2022**“ у којој своје место сваке године нађе преко 200 сеоских домаћинстава, као и учешће на манифестацији ,,**Здраво-природно**,, уТополи - мају 2022.

Нови пројекат ТО Топола, чија је реализација започета 2021. године и наставља се и у 2022. години односи се на пројекат **„Зимски празници код куће“** и сачињаваће га различити програми, који ће бити атрактивни и за млађе и за старије старосне групе.Овај пројекат подразумева отворено клизалиште, што је потпуна новина у Тополи.Сам приступ пројекту подразумева и учешће великог броја волонтера што је значајан социјалан ефекат на нашу заједницу.

Предложени план рада представља шири оквир за деловање, није коначан и подлеже променама у складу са свеукупним кретањима.

**Напомена:**

**Све предложено биће усклађено или спроведено у складу са развојем епидемиолошке ситуације изазване вирусом Ковид 19 и препорукама Владе Републике Србије.**

Туристичка организација „Опленац“

Топола

в.д.директора

Мирјана Ћирић